SIG P210

Kinnig Bro orin DoarePistolenn damaotomatek un-ober Mont en-droTennata dre argil berr Munisionoù9 × 19 mm Parabellum7,65 mm Parabellum.22 Long Rifle ProduerSIG Mare produiñ1949-20052010-bremañ Niver produetWar-dro 350.000Perzhioù teknikel Mas (hep kartouchenn)970 g Hirder215 mm Hirder ar c'hanol120 mm Tizh mont e-maez ar boledoù323 m/s Endalc'hKarger fiñv 8 kartouchennLezennRummad e Bro-C'hallB
Ar SIG P210 zo ur bistolenn damaotomatek un-ober ijinet ha produet gant an embregerezh suis SIG adalek 1949,ha SIG Sauer hiziv-an-deiz. Implijet eo bet gant armeoù ha polis un nebeud broioù e trede kard an XX kantved.

 Istor 
Er bloavezhioù 1940 e klaske an arme suis dilezel ar pistolennoù Luger a oa diwar-lerc'h. Esaeoù a voe graet, ha dibab a reas e 1949 ur bistolenn savet gant an embregerezh suis SIG, awenet gant gwikefre ar bistolenn c'hall PA 35A. Anvet e voe da gentañ P49 (Pistole 49) en arme suis. Arme Danmark a choazas an arm ivez, dindan an anv M49. E 1957 e voe produet ur stumm evit ar siviled, hag a voe anvet P210. Berzh a ra abaoe, hag adstummoù lies a zo bet anezhi POPENKER Max, SIG P210, Modern Firearms (lennet d'ar 24/10/2024). Ouzhpenn ar c'halibroù orin e 9 mm Parabellum ha 7,65 mm Parabellum e kaver ur stumm e .22 Long Rifle.

 Adstummoù 
 P210-1 (1957-1965)
 P210-2 (adalek 1966)
 P210-3 (1951-1964) : produet evit ar polis suis
 P210-4 : stumm produet evit ar Bundesgrenzschutz (gwarded-harzoù Alamagn ar C'hornôg)
 P210-5 ha P210-6 : stummoù savet er bloavezhioù 1980 ha 1990 evit ar sportoù tennañ ALEXANDRE Guillaume, SIG P-210.5 : en quête de l'ultime précision !, Cibles n°644, miz C'hwevrer 2024, pp. 36-41
 P210-7 : stumm e .22 LR
 P210-8 : stumm dezhañ ur bouton-karger war ar c'hostez, ha n'eo ket dindan an dornikell
 P210 Target: stumm e 9 mm Parabellum produet er Stadoù-Unanet abaoe 2020 evit ar sportoù tennañ SIG P210 Target war lec'hienn SIG Sauer (lennet d'ar 24/10/2024)

Brudet eo ar P210 evit he resisted ha kalite he froduiñ. E 1975 e voe dilezet gant an arme suis evit ar bistolenn P75, anvet SIG-Sauer P220 war ar marc'had sivil.

Daveennoù

Rummad:Pistolennoù
Rummad:Armoù Suis